Nolikuma 7.pielikums
PROJEKTS
LĪGUMS
par ekspertu pakalpojumiem kūdras ieguves vietu izvērtēšanai
Līguma projektā var tikt veikti nebūtiski grozījumi

Rīga, sagatavošanas datums: 

Līguma reģistrācijas numuru skatīt dokumenta pielikumā.
Parakstīšanas datums ir pēdējā pievienotā droša elektroniskā paraksta un tā laika zīmoga datums.

[bookmark: _Hlk125539595]_________________, ar reģistrācijas Nr. ____________, tās _______ _________ personā, kurš darbojas uz _______ pamata, turpmāk tekstā “Izpildītājs”, no vienas puses, un

akciju sabiedrība „Latvijas valsts meži”, ar reģistrācijas Nr. 40003466281, tās __________, kurš darbojas uz ______________ pamata, turpmāk tekstā „Pasūtītājs” no otras puses, 

abi kopā un katrs atsevišķi turpmāk šā līguma tekstā saukti par Pusēm, saskaņā ar atklāta konkursa “Ekspertu pakalpojumi vēsturisko kūdras ieguves vietu izvērtēšanai”, identifikācijas Nr. AS LVM_2026_104_Ak (turpmāk – Iepirkums) (CPV klasifikatora kods: 73000000-2 (Pētniecības un izstrādes pakalpojumi un saistītie konsultāciju pakalpojumi) rezultātiem, kas rīkots Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” un 6.1.1.1. pasākuma “Atteikšanās no kūdras izmantošanas enerģētikā” projekta “Vēsturisko kūdras ieguves vietu revitalizācija”, Nr. 6.1.1.1/3/25/I/001ietvaros, noslēdz šādu līgumu, turpmāk – Līgums: 

1. LĪGUMA PRIEKŠMETS UN TERMIŅŠ
1.1. Pasūtītājs uzdod, bet Izpildītājs apņemas ar saviem spēkiem un aprīkojumu, izmantojot savas profesionālās zināšanas un iemaņas veikt valsts īpašumā esošo vēsturisko kūdras ieguves vietu izpēti un inventarizāciju, iegūstot un analizējot datus par šo teritoriju stāvokli revitalizācijas iespējām un dabiskās atjaunošanās procesiem, saskaņā ar Tehniskajā specifikācijā (Līguma 1. pielikums) noteiktajām prasībām (turpmāk – Darbi), bet Pasūtītājs apņemas pieņemt kvalitatīvi, atbilstoši Līguma noteikumiem izpildītos Darbus no Izpildītāja un veikt samaksu par tiem saskaņā ar Līguma noteikumiem.
1.2. Detalizētāks Darbu apraksts un Projekta ietvaros inventarizējamas valsts zemēs esošas vēsturiskās kūdras ieguves vietas ir norādītas Tehniskās specifikācijas 2.pielikumā.
1.3. Kopējais inventarizācijas apjoms sastāda 10 645,36 ha. Inventarizācija tiek veikta pa daļām, un Izpildītājs iesniedz Pasūtītājam secīgus Darba daļu nodevumus, kuros ietverts attiecīgajā posmā izvērtētais inventarizācijas apjoms hektāros. Pasūtītājs veic samaksu par katru pieņemto Darba daļu, pamatojoties uz attiecīgās Darba daļas nodošanas–pieņemšanas aktu un tajā ietverto izvērtēto hektāru apjomu, saskaņā ar Līguma 5.4. punktu. Gala maksājums tiek veikts pēc Viedās administrācijas un reģionālās attīstības ministrijas (turpmāk – VARAM) saskaņojuma saņemšanas.
1.4. [bookmark: _Hlk184050896][bookmark: _Hlk182213597]Izpildītājs apņemas izpildīt Darbus ne vēlāk kā līdz 2027. gada 31. augustam, kad Izpildītājs nodod visus Tehniskās specifikācijas 5.punktā minētos nodevumus. Pasūtītājs viena mēneša laikā izskata Izpildītāja iesniegtos nodevumus un pēc akceptēšanas nodod tos saskaņošanai VARAM (ja nav saņemts Pasūtītāja akcepts vai VARAM saskaņojums, Izpildītājs veic korekcijas nodevumos 10 darba dienu laikā).
1.5. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.

2. DARBU IZPILDES, NODOŠANAS – PIEŅEMŠANAS KĀRTĪBA 
2.1. Izpildītājs veic Darbus atbilstoši Pasūtītāja un Tehniskās specifikācijas prasībām, saskaņā ar Līguma nosacījumiem, kvalitatīvi un patstāvīgi, izmantojot savas profesionālās iemaņas, aprīkojumu un līdzekļus.
2.2. Pasūtītājs apņemas ne vēlāk kā 5 (piecu) darba dienu laikā no Izpildītāja rakstiska pieprasījuma sniegt Pasūtītāja rīcībā esošo informāciju, kas nepieciešama Darbu izpildei.
2.3. Izpildītājs veic Darbus Tehniskajā specifikācijā noteiktajā kārtībā. Līguma darbības laikā ir iespējams veikt korekcijas Tehniskajā specifikācijā, Pusēm par to vienojoties rakstveidā. Jebkuru termiņu, korekciju, grozījumu vai izmaiņu nepieciešamības izvērtēšanā un saskaņošanā noteicošais ir Pasūtītāja viedoklis.
2.4. Pusēm vienojoties, var tikt pagarināts Darbu izpildes termiņš, kas objektīvu no Izpildītāja neatkarīgu apstākļu dēļ ir kavējuši Darbu izpildi. 
2.5. Darbi uzskatāmi par izpildītiem ar dienu, kad Izpildītājs ir iesniedzis Pasūtītājam un Pasūtītājs Līguma 2. punktā noteiktajā kārtībā ir pieņēmis visus Tehniskās specifikācijas 5.punktā norādītos inventarizācijas nodevumus (turpmāk – Nodevums).
2.6. Izpildītājs nodod Pasūtītājam parakstītos Nodevumus ar attiecīgā Nodevuma nodošanas-pieņemšanas aktu. Pasūtītāja atbildīgā persona 10 (desmit) darba dienu laikā no nodošanas-pieņemšanas akta saņemšanas pārbauda Nodevuma atbilstību Līguma noteikumiem un ja nodevums atbilst prasībām, nosūta Izpildītājam elektroniski (uz Līguma 12.4.2. apakšpunktā norādīto e-pasta adresi) Pasūtītāja parakstītu attiecīgā Nodevuma nodošanas-pieņemšanas aktu. Ja Darbi ir paveikti ar trūkumiem - neatbilstībām Tehniskās specifikācijas vai Pasūtītāja prasībām, Pasūtītāja atbildīgā persona elektroniski (uz Līguma 12.4.2. apakšpunktā norādīto e-pastu) nosūta Izpildītāja atbildīgajai personai pamatotus iebildumus attiecīgā Nodevuma pieņemšanai, norādot konstatētos Nodevuma trūkumus un to novēršanas termiņu (turpmāk – Defektu akts), kas nevar būt garāks par 14 (četrpadsmit) kalendāra dienām. Izdevumi trūkumu novēršanai jāapmaksā Izpildītājam un tas nedod tiesības uz kopējo Darbu izpildes termiņa pagarinājumu. Pēc Nodevuma trūkumu novēršanas Izpildītājs attiecīgo Nodevuma nodošanas-pieņemšanas aktu iesniedz Pasūtītājam atkārtoti saskaņā ar šī Līguma punkta noteikumiem.
2.7. Pēc trūkumu novēršanas, ja tādi tiek konstatēti, un kvalitatīva Nodevuma saņemšanas, tiek sastādīts pieņemšanas-nodošanas akts par attiecīgo nodevumu, kas ir pamats maksājuma veikšanai saskaņā ar Līguma 5.punktu. 
2.8. Ja Izpildītājs uzskata kādu no Defektu aktā minētajiem trūkumiem vai neatbilstībām par nepamatotu, Izpildītājs par to elektroniski paziņo Pasūtītājam uz Līguma 12.4.1. apakšpunktā norādīto e-pastu ne vēlāk kā 3 (trīs) darba dienu laikā no Defektu akta saņemšanas brīža. Ja Pasūtītājs piekrīt Izpildītāja paziņojumā norādītajiem apstākļiem, Puses papildus vienojas par trūkumu un neatbilstību novēršanas kārtību.
2.9. Ja Izpildītājs atsakās novērst Defektu aktā minētos trūkumus vai neatbilstības vai nenovērš tos Līgumā noteiktajā kārtībā un termiņā, tad Pasūtītājs ir tiesīgs vienpusēji izbeigt Līgumu, saskaņā ar Līguma 6.8.1. apakšpunktā noteikto kārtību. Pasūtītājs neatlīdzina Izpildītājam tādējādi radušos zaudējumus, kā arī Izpildītājs 3 (trīs) darba dienu laikā pēc rakstiska brīdinājuma saņemšanas samaksā Pasūtītājam līgumsodu 10% (desmit procenti) apmērā no Līguma kopējās summas.
2.10. Par Darba daļas izpildes dienu tiek uzskatīta diena, kad abpusēji ir parakstīts Darba daļas nodošanas-pieņemšanas akts. Par visu Līgumā noteikto Darbu izpildes dienu tiek uzskatīta diena, kad ir parakstīts gala nodošanas-pieņemšanas akts. 
2.11. Parakstīt Darbu nodošanas - pieņemšanas aktus, Defektu aktus no Pasūtītāja puses ir pilnvarots Līguma 12.4.1. apakšpunktā norādītā Pasūtītāja atbildīgā persona. Nepārkāpjot Līguma robežas, risināt visus ar tā izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju un saraksti starp Pasūtītāju un Izpildītāju, vienoties par trūkumu un neatbilstību novēršanas kārtību un termiņiem, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās informācijas un dokumentācijas nodošanu/ pieņemšanu, izpildi, organizēt Darbu pieņemšanu, dot norādījumus par Līguma un Darbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi ir pilnvarota Līguma 12.4.1. apakšpunktā norādītā Pasūtītāja atbildīgā persona, tā aizvietojošā persona vai cita Pasūtītāja pilnvarotā persona. Darbu nodošanas-pieņemšanas aktus no Izpildītāja puses ir tiesīgs parakstīt ________________.

3. IZPILDĪTĀJA SAISTĪBAS
3.1. Izpildītājs apņemas veikt Darbus labā kvalitātē, pilnā apjomā un Līgumā noteiktos termiņos, ievērojot spēkā esošajos normatīvajos tiesību aktos noteiktās prasības un Pasūtītāja intereses un norādījumus, kas attiecas uz Darbu veikšanu.
3.2. Izpildītājs apstiprina, ka Līguma izpildē iesaistītajiem speciālistiem ir atbilstoša kvalifikācija attiecīgo Darbu veikšanai.
3.3. Izpildītājs apņemas pēc Pasūtītāja pieprasījuma novērst jebkuras nepilnības Darbu izpildē vai nodevumos, ja tādas ir konstatētas un pamatotas.
3.4. Izpildītājs apņemas nepieciešamības gadījumā pēc Pasūtītāja pieprasījuma sniegt papildu konsultācijas saistībā ar Darbu izpildi, kā arī piedalīties Pasūtītāja rīkotajās sanāksmēs klātienē (Pasūtītāja norādītā vietā, Latvijas Republikas teritorijā) un attālināti, izmantojot konferencsakarus (telefonkonferencsakaru, videokonferencsakaru), e-pastus, vai telefonsakarus) un nodrošināt piesaistīto speciālistu piedalīšanos šajās sanāksmēs, t.sk., prezentēt pie Pasūtītāja vai Pasūtītāja norādītām trešajām personām Darbu ietvaros izstrādātos dokumentus. Pasūtītājs informē Izpildītāju par plānoto sanāksmes norises laiku un vietu: klātienes tikšanām - ne vēlāk kā 5 (piecas) darba dienas iepriekš, tiešsaistes tikšanām – ne vēlāk kā 3 (trīs) darba dienas iepriekš.
3.5. Izpildītājs ir pilnā mērā atbildīgs par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ Darbu izpildes laikā.
3.6. Izpildītājs ir atbildīgs par informācijas slēpšanu vai nesniegšanu vai par nepatiesas informācijas sniegšanu Pasūtītājam un par tā rezultātā radītajiem zaudējumiem.
3.7. Darba izpildes nodrošināšanai, apmeklējot Pasūtītāja telpas un teritoriju, ievērot Pasūtītāja noteiktos iekšējās kārtības noteikumus, darba aizsardzības un ugunsdrošības prasības, apkārtējās vides aizsardzības noteikumus, caurlaižu režīmu un drošības prasības.
3.8. Izpildītājam ir pienākums pēc Pasūtītāja pieprasījuma sniegt informāciju par Darbu izpildes gaitu, apstākļiem, kas traucē vai varētu traucēt to izpildi.
3.9. Izpildītājs apņemas par saviem līdzekļiem, pēc Pasūtītāja pieprasījuma un Pasūtītāja noteiktajā termiņā novērst Pasūtītāja norādītos Darbu trūkumus, nepilnības vai citādu Darba neatbilstību Līgumam.
3.10. Izpildītājam ir pienākums nekavējoties, bet ne vēlāk kā 5 (piecu) kalendāra dienu laikā nomainīt piesaistīto personālu, apakšuzņēmēju, ja attiecīgās personas vai apakšuzņēmēja darbs ir nekvalitatīvs vai neatbilstošs Līguma noteikumiem, un ja Pasūtītājs pieprasa šī personāla vai apakšuzņēmēja nomaiņu. Citos gadījumos apakšuzņēmēju vai piesaistīto trešo personu vai ekspertu piesaiste vai nomaiņa iespējama rakstveidā saskaņojot ar Pasūtītāju, ievērojot Līguma 10. punktā noteikto kārtību.
3.11. Darbu izpildei nepieciešamās informācijas un dokumentācijas vākšana, ja vien Puses nav vienojušies citādāk un, ja šāda informāciju un dokumentācija nav Pasūtītāja rīcībā, ir Izpildītāja pienākums, un ar to saistītās Izpildītāja izmaksas ir iekļautas Līguma kopējā summā.
3.12. Izpildītājam ir pienākums iesniegt Līguma saistību izpildes nodrošinājumu Līguma 13.1. punktā noteiktajā termiņā, apjomā un veidā, un uzturēt to spēkā visā Līguma izpildes laikā.
3.13. Izpildītāja tiesības:
3.13.1. par kvalitatīvi sniegtiem un Pasūtītāja pieņemtiem Darbiem saņemt samaksu no Pasūtītāja, saskaņā ar Līguma nosacījumiem;
3.13.2. Darbu izpildei piesaistīt apakšuzņēmējus, iepriekš rakstveidā saskaņojot to ar Pasūtītāju un uzņemoties pilnu atbildību par apakšuzņēmēju darbību un savu saistību izpildi pret apakšuzņēmēju;
3.13.3. saņemt no Pasūtītāja Līguma izpildei nepieciešamo informāciju, kas ir Pasūtītāja rīcībā, ko Pasūtītājs nodrošina saskaņā ar Līguma noteikumiem.

 
4. PASŪTĪTĀJA SAISTĪBAS
4.1. Pasūtītājam ir tiesības veikt Darbu kvalitātes kontroli darba izpildes laikā. 
4.2. Veicot Darba kvalitātes kontroli, Pasūtītājs ir tiesīgs pieprasīt Izpildītājam visus nepieciešamos dokumentus, kas nepieciešami, lai pārliecinātos par Darba izpildes atbilstību Līguma noteikumiem.
4.3. Pasūtītājam ir tiesības nepieņemt nekvalitatīvi izpildītos Darbus un neveikt Līgumā paredzēto apmaksu līdz nepilnību novēršanai. 
4.4. Pasūtītājs apņemas paziņot Izpildītājam par visiem no Pasūtītāja atkarīgiem, paredzamiem apstākļiem, kas radušies no jauna un var traucēt Izpildītājam izpildīt Līguma saistības.
4.5. Pasūtītāja pienākums ir savlaicīgi un pilnā apjomā apmaksāt kvalitatīvi izpildītu un Pasūtītāja pieņemtu Darbu saskaņā ar Līguma noteikumiem.
4.6. Pasūtītāja tiesības:
4.6.1. pieņemot Darbu, pēc saviem ieskatiem veikt Līguma izpildes pārbaudi, lai pārliecinātos par izpildīto Darbu atbilstību Līgumam, ja nepieciešams, pieaicinot ekspertus vai citus speciālistus;
4.6.2. Pasūtītājs ir tiesīgs nepieņemt izpildītos Darbus, ja Pasūtītājs konstatē, ka Darbi veikti nekvalitatīvi, nepilnīgi vai neatbilst Līguma noteikumiem. Šādā gadījumā Pasūtītājs tālāk rīkojas saskaņā ar Līguma 2. sadaļas noteikumiem;
4.6.3. konstatējot, ka Izpildītāja pieaicinātais personāls, apakšuzņēmējs vai kāda cita trešā persona nepilda savus pienākumus, ir nekompetenta vai ar neatbilstošu kvalifikāciju, pieprasīt Izpildītājam attiecīgā apakšuzņēmēja, personāla vai trešās personas nomaiņu ar tādu, kuram ir atbilstoša kvalifikācija un pieredze.
4.7. Pasūtītāja ir pienākums Nodrošināt Izpildītāja personālam un tā apakšuzņēmējiem optimālas piekļuves iespējas purvu teritorijām pa esošo ceļu infrastruktūru.

5. LĪGUMA SUMMA UN NORĒĶINU KĀRTĪBA
5.1. Līguma kopējā summa ir _______ EUR (____________euro), bez pievienotās vērtības nodokļa (turpmāk – PVN). Līguma kopējā summā ir iekļauti visi izdevumi, kas saistoši Izpildītājam veicot Darbus izpildi, nododot tos Pasūtītājam Līgumā noteiktajā kārtībā.  
5.2. PVN tiek aprēķināts, norādīts rēķinā un apmaksāts saskaņā ar Pievienotās vērtības nodokļa likumu un citiem Latvijas Republikā un Eiropas Savienībā spēkā esošiem normatīvajiem aktiem. Ja Līgumā un tā pielikumos norādītie nodokļi un nodevas palielinās vai samazinās atbilstoši izmaiņām attiecīgajos tiesību aktos, izmaiņas norēķinos starp Pusēm stājas spēkā saskaņā ar attiecīgo tiesību aktu noteikumiem.
5.3. Līguma kopējā summā ir iekļautas visas Izpildītāja veicamās izmaksas, kas saistītas ar Līgumā noteikto Darbu izpildi. Darbu izmaksas ir norādītas Izpildītāja piedāvājumā un tās paliek nemainīgas visā Līguma darbības laikā. Līguma kopējā summa ietver arī autoratlīdzību un Izpildītājs nav tiesīgs papildus pieprasīt autoratlīdzību/honorāru.
5.4. Pasūtītājs apņemas izmaksāt Izpildītājam Līguma kopējo summu šādā kārtībā: 
5.4.1. maksājumu līdz 70% (septiņdesmit procentu) apmērā no Līguma kopējās summas, Pasūtītājs maksā Izpildītājam 15 (piecpadsmit) kalendāra dienu laikā pēc Excel datu veidnes aizpildīšanas, ieskaitot rekomendāciju sagatavošanu teritoriju atzīšanai par revitalizētām, proporcionāli izvērtēto hektāru apjomam (nodošanas-pieņemšanas akta abpusējas parakstīšanas) un atbilstoša Izpildītāja rēķina saņemšanas dienas, pārskaitot naudas summu Izpildītāja rēķinā norādītajā bankas norēķinu kontā; 
5.4.2. maksājumu 10% (desmit procentu)  apmērā no Līguma kopējās summas, kas ir __ EUR (___) Pasūtītājs maksā Izpildītājam 15 (piecpadsmit) kalendāra dienu laikā pēc kopsavilkuma iesniegšanas (nodošanas-pieņemšanas akta abpusējas parakstīšanas) un atbilstoša Izpildītāja rēķina saņemšanas dienas, pārskaitot naudas summu Izpildītāja rēķinā norādītajā bankas norēķinu kontā; 
5.4.3. atlikušo summu ________ (___) EUR apmērā, kas ir 20% (divdesmit procenti) no Līguma kopējās summas, Pasūtītājs maksā Izpildītājam 15 (piecpadsmit) kalendāra dienu laikā pēc VARAM saskaņojuma saņemšanas un Izpildītāja rēķina saņemšanas, pārskaitot naudas summu Izpildītāja rēķinā norādītajā bankas norēķinu kontā.
5.5. Maksājums skaitās izdarīts brīdī, kad Pasūtītājs ir veicis maksājumu no sava bankas norēķinu konta uz Izpildītāja izsniegtajā rēķinā norādīto bankas norēķinu kontu.
5.6. Izpildītājs uzņemas risku, t.i., nepieprasot papildus samaksu no Pasūtītāja, ja Darbu izpildes laikā tiek atklātas aritmētiskās kļūdas Izpildītāja piedāvājumā vai tiek konstatēts, ka Izpildītājs nav piedāvājis cenu par visu Darbu apjomu, kas nepieciešams to pilnīgai izpildei un nodošanai Pasūtītājam saskaņā ar Līgumu. Šajā punktā minētās papildu izmaksas, kas nepieciešamas, lai paveiktu Darbus tādā apjomā un kvalitātē, kāds paredzēts Tehniskajā specifikācijā, sedz Izpildītājs.
5.7. Par izpildītajiem Darbiem Izpildītājs iesniedz Pasūtītājam rēķinu, nosūtot to uz elektroniskā pasta adresi: rekini@lvm.lv. 
5.8. Puses piekrīt pieņemt elektronisko rēķinu, kas atbilst Līgumam un normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, ko nosaka Ministru kabineta 2019. gada 9. aprīļa noteikumi Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. 
5.9. Izpildītājs sagatavojot rēķinu, tajā iekļauj atsauci uz Projektu: Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” un 6.1.1.1. pasākuma “Atteikšanās no kūdras izmantošanas enerģētikā” projekts “Vēsturisko kūdras ieguves vietu revitalizācija”, Nr. 6.1.1.1/3/25/I/001, informāciju par Līguma datumu un reģistrācijas numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
5.10. Gadījumā, ja mainās Līguma 5.7. apakšpunktā noteiktā e-pasta adrese, Pasūtītājam ir pienākums 5 (piecu) darba dienu laikā no izmaiņu veikšanas brīža par to rakstveidā paziņot Izpildītājam, šādā gadījumā šis Līguma punkts tiks uzskatīts par grozītu bez atsevišķas Pušu vienošanās, sākot ar Izpildītāja pārstāvēt tiesīgās personas parakstīta paziņojuma saņemšanas brīdi.

6. PUŠU ATBILDĪBA UN LĪGUMA IZBEIGŠANA
6.1. Izpildītājs uzņemas pilnu atbildību par pienācīgu un savlaicīgu Darbu izpildi, Darbu kvalitāti, un to atbilstību Līgumam un normatīvajiem aktiem.
6.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tās darbinieku vai piesaistīto trešo personu un/vai apakšuzņēmēju darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai pārkāpjot Līguma noteikumus. Puse, kura ir vainīga Līguma noteikumu neizpildīšanā, atlīdzina tās vainas dēļ otrai Pusei nodarītos zaudējumus normatīvajos aktos noteiktajā kārtībā. 
6.3. Gadījumā, ja Izpildītājs neizpilda savas saistības šajā Līgumā paredzētos termiņos, Pasūtītājam ir tiesības pieprasīt no Izpildītāja līgumsodu 0,5% (nulle, komats, piecu procentu) apmērā no kavētās Darbu vērtības (atbilstoši Līguma 5.4. apakšpunktā noteiktajām nodevumu vērtībām) par katru kavējuma dienu, bet ne vairāk kā 10 % (desmit procentus) no nokavēto Darbu vērtības bez PVN.
6.4. Gadījumā, ja Pasūtītājs neveic apmaksu Līgumā paredzētos termiņos, tad Izpildītājam ir tiesības pieprasīt no Pasūtītāja līgumsodu 0,2 % (nulle, komats, divu procentu) apmērā no nokavētās maksājuma summas bez PVN par katru nokavēto kalendāro dienu, bet kopumā ne vairāk par 10 % (desmit procentus) no nokavētās maksājuma summas bez PVN.
6.5. Ja Darbi ir izpildīti nekvalitatīvi vai neatbilstoši Līgumam, Pasūtītājs, to rakstveidā motivējot, ir tiesīgs samazināt izmaksājamo līgumcenas daļu proporcionāli nekvalitatīvi vai Līgumam neatbilstoši izpildīto Darbu apjomam.
6.6. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tad otras Puses saistību izpildes termiņš tiek pagarināts par pirmās Puses nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt dokumentus, kuri apliecina otras Puses saistību izpildes nokavējuma faktu.
6.7. Izpildītājam ir tiesības vienpusēji izbeigt Līgumu pirms termiņa, rakstveidā paziņojot par to Pasūtītājam 5 (piecas) darba dienas iepriekš, gadījumā, ja:
6.7.1. Pasūtītājs kavē Līgumā paredzētos apmaksas termiņus ilgāk kā 30 (trīsdesmit) kalendāra dienas, ir saņēmis rakstisku brīdinājumu no Izpildītāja un brīdinājumā norādītā termiņā, kas nevar būt īsāks kā 5 (piecas) darba dienas, nav novērsis pārkāpumu.
6.7.2. Pasūtītāja darbība tiek izbeigta vai pārtraukta.
6.7.3. Līgumu nav iespējams izpildīt tādēļ, ka Līguma izpildes laikā Pasūtītājam ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.8. [bookmark: _Ref64539978]Pasūtītājam ir tiesības vienpusēji atkāpties no Līguma šādos gadījumos:
6.8.1. Izpildītājs nepilda kādas Līgumā noteiktās saistības, tajā skaitā, Līgumā vai Tehniskajā specifikācijā (1.pielikums) noteiktos termiņus, un ja Izpildītājs šādu neizpildi nav novērsis 30 (trīsdesmit) kalendāra dienu laikā pēc attiecīga rakstiska Pasūtītāja paziņojuma saņemšanas;
6.8.2. Izpildītājs nav veicis piesaistītā darbinieka/ speciālista nomaiņu atbilstoši Līguma 3.12. apakšpunktā noteiktajam un saskaņā ar Līguma 10.punktā noteikto kārtību;
6.8.3. tiek konstatēts, ka Izpildītājs, piedaloties iepirkuma procedūrā, ir sniedzis nepatiesu informāciju tā kvalifikācijas novērtēšanai;
6.8.4. Izpildītājs ir patvaļīgi pārtraucis Līguma izpildi;
6.8.5. uzsākts Izpildītāja maksātnespējas process vai tā darbība izbeigta vai pārtraukta, vai apturēta Izpildītāja saimnieciskā darbība;
6.8.6. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās, tajā skaitā Apvienotās Karalistes noteiktās sankcijas, vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.9. Gadījumā, ja Līgums tiek izbeigts Līguma 6.8.1.- 6.8.4. apakšpunktos noteiktajos gadījumos, Pasūtītājam ir tiesības pieprasīt Izpildītājam maksāt Pasūtītājam līgumsodu par saistību neizpildi 10 % (desmit procenti) apmērā no Līgumā noteiktās kopējās Līguma summas.
6.10. Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt, vai Pasūtītājam zūd vajadzība pēc Darbiem kopumā vai to daļā, Pasūtītājs aptur Līguma izpildi, par to rakstiski informējot Izpildītāju. Šajā gadījumā Pušu pienākums ir 10 (desmit) darba dienu laikā no Līguma apturēšanas brīža, izskatīt jautājumu par Līguma izpildes turpināšanas lietderību un nosacījumiem. Ja tiek nolemts izbeigt Līgumu vai pārtraukt Darbu veikšanu, Pasūtītājs un Izpildītājs paraksta nodošanas - pieņemšanas aktu par faktiski, atbilstoši Līguma noteikumiem izpildītiem Darbiem un Pasūtītājs norēķinās ar Izpildītāju par atbilstoši Līgumam izpildītiem un pieņemtiem Darbiem. 
6.11. Līguma pirmstermiņa izbeigšanas gadījumos Izpildītājs nekavējoties pārtrauc Darbu veikšanu, 3 (trīs) darba dienu laikā iesniedz Pasūtītājam izpildīto Darbu nodošanas – pieņemšanas aktu, kuru Pasūtītājs akceptē vai veic nepieciešamās korekcijas pirms akceptēšanas. Ja akts netiek iesniegts šajā punktā minētajā termiņā, Pasūtītājam ir tiesības vienpusēji noteikt izpildīto, Līguma noteikumiem atbilstošo Darbu (Nodevumu) apjomu, kas ir saistošs Izpildītājam. 
6.12. Pasūtītājs 30 (trīsdesmit) kalendāra dienu laikā pēc pirmstermiņa Līguma izbeigšanas, Līguma 6.11. apakšpunktā minētā Darbu nodošanas – pieņemšanas akta akceptēšanas vai Darbu akceptēšanas Līguma 6.11. apakšpunktā noteiktajā kārtībā, un Izpildītāja iesniegtā rēķina saņemšanas izdara pilnīgus norēķinus ar Izpildītāju par kvalitatīvi, atbilstoši Līguma noteikumiem veiktiem un Pasūtītāja pieņemtajiem Darbiem.
6.13. Līgumā noteiktā līgumsoda vai nokavējuma procentu samaksa nevienu no Pusēm neatbrīvo no saistību izpildes un papildus zaudējumu atlīdzināšanas, ja tādi ir radušies otras Puses prettiesiskas rīcības rezultātā un ir konstatēta un dokumentāri pierādīta zaudējumu radītāja vaina.
6.14. Pasūtītājs ir tiesīgs piemērot vienpusēju ieskaitu no jebkura vienas šķiras prasījuma priekšmeta (tai skaitā, no jebkura cita starp Pusēm noslēgta Līguma priekšmeta), par to rakstiski paziņojot Izpildītājam 1 (viena) kalendārā mēneša laikā no ieskaita piemērošanas dienas, ja Izpildītājam ir pienākums maksāt Līguma noteikto Līgumsodu un Pasūtītājam ir pienākums apmaksāt Līgumā noteiktajā kārtībā paveiktos Darbus.
6.15. Izpildītājs ir pilnībā atbildīgs Pasūtītājam par Izpildītāja piesaistīto apakšuzņēmēju, personu un personāla veikto Darbu  izpildi atbilstoši Līguma noteikumiem, kā arī šo personu atbildību attiecībā uz konfidenciālās informācijas, ierobežotas pieejamības informācijas un personas datu aizsardzību. Izpildītājs ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un Pasūtītājs neuzņemas nekādu atbildību pret apakšuzņēmēju.
6.16. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai Līgumi kļūst Pasūtītājam saistoši tikai ar viņa tiešu un nepārprotamu rakstisku piekrišanu. Izpildītājs ir pilnībā atbildīgs par apakšuzņēmēju un piesaistīto trešo personu saistību pienācīgu izpildi atbilstoši Līguma noteikumiem, kā arī par Pasūtītājam nodarītiem zaudējumiem un/vai kaitējumu.

7. KONFIDENCIALITĀTE UN PERSONU DATU AIZSARDZĪBA
7.1. [bookmark: _Hlk64540710]Par konfidenciālu informāciju tiek uzskatīta, visa veida informācija, kura saistīta ar Līguma izpildi, tajā skaitā, informācija par Pasūtītāju, kas tiek sniegta Līguma ietvaros, Līguma saturs, citu ar Līguma izpildi saistītu dokumentu saturs, informācija, kas iegūta Līguma izpildīšanas procesā, kā arī Izpildītāja rīcībā esošā tehniskā, komerciālā un cita informācija par Pasūtītāju un tā darbību, Pasūtītāja klientiem un darbiniekiem (turpmāk tekstā – Konfidenciāla informācija).
7.2. Izpildītājs apņemas bez Pasūtītāja iepriekšējas rakstiskas piekrišanas neizpaust trešajām personām Konfidenciālu informāciju. Izpildītājs apņemas Konfidenciālo informāciju izmantot tikai šī Līguma ietvaros paredzēto pakalpojumu sniegšanai un veikt drošības pasākumus tās aizsardzības nodrošināšanai. 
7.3. Par Konfidenciālu informāciju Līguma izpratnē netiek uzskatīta informācija:
7.3.1. kas Izpildītājam bijusi likumīgi zināma pirms Pasūtītājs to iesniedzis;
7.3.2. ko Izpildītājs pats ir izstrādājis, radījis, nebalstoties uz Pasūtītāja iesniegto informāciju;
7.3.3. kas nokļuvusi publiskajā telpā, nepārkāpjot Līgumā noteiktos konfidencialitātes nosacījumus.
7.4. Līguma nosacījumi neaizliedz Izpildītājam bez Pasūtītāja iepriekšējas rakstiskas piekrišanas sniegt Konfidenciālu informāciju trešajām personām, ja to paredz spēkā esošie normatīvie tiesību akti.
7.5. Izpildītājs apņemas nodrošināt Līgumā noteikto konfidencialitātes noteikumu ievērošanu no savu darbinieku puses. 
7.6. Ja Līguma darbības laikā Izpildītājam kļūst zināms neatļauts Konfidenciālās informācijas izpaušanas gadījums, Izpildītājs nekavējoties rakstiski informē par to Pasūtītāju.
7.7. Izpildītājs ir atbildīgs par tiešajiem zaudējumiem, kas Pasūtītājam radušies, Izpildītājam izpaužot informāciju, kuru Pasūtītājs ir sniedzis Izpildītājam vai kuru Izpildītājs ieguvis no Pasūtītāja Līguma darbības laikā.
7.8. Konfidencialitātes noteikumiem nav laika ierobežojuma un uz tiem neattiecas šī Līguma darbības termiņš. 
7.9. Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
7.10. Veicot fizisku personu datu apstrādi, kas nepieciešama Līgumā noteikto saistību izpildei, Puse atbild par datu apstrādes tiesiskā pamata esamību. Savukārt otra Puse fizisko personu datus pienācīgi šifrē, aizsargā vai citā veidā nodrošina, ka tie pieejami tikai noteiktiem Puses darbiniekiem atbilstoši amata pienākumiem.

8. AUTORTIESĪBAS
8.1. Autora mantiskās tiesības uz šī Līguma darbības laikā radītajiem autortiesību objektiem pāriet Pasūtītājam pēc tam, kad radīts attiecīgais autortiesību objekts un Pasūtītājs ir samaksājis Izpildītājam atlīdzību saskaņā ar šo Līgumu. Pasūtītājam ir tiesības jebkādā veidā, formā un apmērā izmantot Līguma izpildes rezultātā radītos autortiesību objektus.
8.2. Izpildītājs ir pilnībā atbildīgs par to, ka starp Izpildītāju un Izpildītāja darbiniekiem, piesaistītajiem speciālistiem ir atbilstoši normatīvo aktu prasībām noformētas autoru personiskās un mantiskās tiesības un tas neradīs Pasūtītājam nekādu risku saistībā ar autortiesībām Līguma ietvaros radīto autortiesību objektu izmantošanas laikā.
8.3. Izpildītājs garantē, ka ar visiem tā darbiniekiem, speciālistiem tiesiskās attiecības ir nokārtotas tādā formā, saskaņā ar ko veiktie darbi Līguma izpildes ietvaros autortiesību izpratnē uzskatāmi par darbiem, kuri radīti darba devēja uzdevumā un apņemas segt visus zaudējumus, kas Pasūtītājam var rasties, ja kāds no Izpildītāja darbiniekiem, speciālistiem izmanto autora personiskās tiesības.
8.4. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
8.5. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektus, kas saskaņā ar Līgumu atzīstami par Pasūtītāja īpašumu. 

9. NEPĀRVARAMAS VARAS APSTĀKĻI.
9.1. Ja Līguma izpildi padara neiespējamu nepārvaramas varas apstākļi, Līgumā noteiktais Līguma termiņš tiek pagarināts par tādu laiku, par kādu attiecīgie nepārvaramas varas apstākļi aizkavē attiecīgo ar šo Līgumu uzņemto saistību izpildi.
9.2. Puse, kuras saistību izpilde kavē nepārvarama vara, ar paziņojumu nekavējoties informē otru Pusi par šādu apstākļu iestāšanās sākuma un aptuvenu beigu laiku. Ja iespējams, jāpievieno attiecīga valsts institūciju izziņa, kas apliecina nepārvaramas varas apstākļu esamību.
9.3. Nesavlaicīga paziņojuma iesniegšana, t.i. tā iesniegšana vēlāk kā 15 (piecpadsmit) darba dienas pēc nepārvaramas varas apstākļu iestāšanās vai izbeigšanās, atņem Pusei, kura šādu novēlotu paziņojumu iesniedz, tiesības tikt atbrīvotai no ar šo Līgumu uzņemto saistību pildīšanas nepārvaramas varas apstākļu dēļ. Ja sakarā ar nepārvaramas varas apstākļiem, Pakalpojuma izpilde tiek kavēta vairāk kā 90 (deviņdesmit) kalendārās dienas, Pasūtītājam ir tiesības vienpusēji atkāpties no Līguma kopumā vai atkāpties no atsevišķu tās nosacījumu izpildes. Ja Līgums zaudē spēku nepārvaramas varas apstākļu dēļ, nevienai no Pusēm nav tiesību prasīt no otras Puses nekādu zaudējumu atlīdzību, kuri tai varētu rasties sakarā ar šādiem apstākļiem.

10. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE

10.1. Līguma izpildē Izpildītāja piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
10.2. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā konkursā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 
10.3. Izpildītāja piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Izpildītāja piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
10.4. Pasūtītājs nepiekrīt Iepirkumā iesniegtajā Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst konkursa dokumentos apakšuzņēmējiem izvirzītajām prasībām;
10.4.2. tiek nomainīts apakšuzņēmējs, uz kura iespējām konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;
10.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši) no kopējās Līguma vērtības, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;
10.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem; 
10.4.5. attiecīgajam apakšuzņēmējam uzsākts maksātnespējas process vai tā darbība izbeigta vai pārtraukta, vai apturēta tā saimnieciskā darbība;
10.4.6. attiecīgais apakšuzņēmējs – fiziska persona nav reģistrējusies Valsts ieņēmumu dienestā kā saimnieciskās darbības veicējs; 
10.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Izpildītāja piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. pantā ceturtās daļas 2., 3. un 4. punktā minētos termiņus skaita no dienas, kad Izpildītājs lūgums par apakšuzņēmēja nomaiņu iesniegts Pasūtītājam.
10.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis no Izpildītājs visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
10.8. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs sniegto pakalpojumu daļu veic nekvalitatīvi vai neievēro spēkā esošos normatīvos aktus vai Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.  
10.9. Ja Izpildītājs neievēro šajā Līguma sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt pakalpojumu izpildi līdz Izpildītājs ir novērsis konstatētos pārkāpumus.
10.10. Par Līguma izpildē piesaistīto apakšuzņēmēju sniegto pakalpojumu kvalitāti un atbilstību Līguma noteikumiem atbild Izpildītājs.

11.  LĪGUMA GROZĪŠANA UN PAPILDINĀŠANA
11.1. Līguma grozījumi, ciktāl to pieļauj publisko iepirkumu normatīvie akti, ir spēkā tikai tad, ja tie noformēti rakstveidā, Līdzējiem savstarpēji vienojoties. Abpusēji parakstītie Līguma grozījumi no to parakstīšanas brīža kļūst par neatņemamu Līguma sastāvdaļu un ir pievienojami Līgumam kā pielikumi.
11.2. Līguma darbības laikā Līdzēji nav tiesīgi veikt būtiskus Līguma grozījumus, izņemot Publisko iepirkuma likuma 61.panta pirmajā daļā un Līgumā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. 
11.3. Līguma izpildes laikā ir iespējami Līguma grozījumi, ja tie nemaina Līguma vispārējo raksturu (veidu un Iepirkuma dokumentos noteikto mērķi) un atbilst vienam no šādiem nosacījumiem:
11.3.1. grozījumi ir nebūtiski;
11.3.2. grozījumi ir pieļaujami, ja Izpildītāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju;
11.3.3. grozījumi tiek veikti Publisko iepirkuma likuma 61. panta piektajā daļā minētajā gadījumā.
11.4. Pusēm ir pienākums paziņot otrai Pusei par iespējamajām izmaiņām vai apstākļiem, kuri varētu ietekmēt Darbu kvalitāti, Līguma summu, Darbu veikšanas laiku vai izpildes termiņus.
11.5. Pusēm nekavējoties jāinformē vienai otru, tiek konstatēts, ka:
11.5.1. starp Līguma dokumentos sniegtajiem datiem ir pretrunas;
11.5.2. Līguma dokumentos dotie dati atšķiras no reālajiem apstākļiem;
11.5.3. Līguma izpildei nozīmīgi apstākļi ir izmainījušies vai radušies jauni;
11.5.4. notikušas izmaiņas Latvijas Republikas normatīvajos aktos, kas ietekmē Līguma izpildi. 

12. CITI NOTEIKUMI
12.1. Līgums stājas spēkā ar tā abpusēju parakstīšanas brīdi un ir spēkā līdz Līgumā noteikto saistību pilnīgai izpildei, bet ne ilgāk kā līdz 2027. gada 31. decembrim. 
12.2. Strīdus un nesaskaņas, kas rodas Līguma izpildes gaitā, Puses risina savstarpējo pārrunu ceļā. Ja Puses nevar vienoties, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Baltijas starptautiskā šķīrējtiesā saskaņā ar tās reglamentu [viena vai trīs] šķīrējtiesnešu sastāvā vai Latvijas Republikas tiesā pēc prasītāja izvēles, saskaņā ar spēkā esošajiem Latvijas Republikas normatīvajiem aktiem.
[Līguma slēgšanas brīdī pēc izpildītāja pieprasījuma šķīrējtiesas klauzula var tikt aizstāta ar strīdu izskatīšanu Latvijas Republikas tiesā]
12.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.
12.4. Lai organizētu Pušu sadarbību un Līguma izpildi, Puses nozīmē atbildīgās personas par Līguma izpildi:
12.4.1. no Pasūtītāja puses:  _________, mobilais tālrunis __________, e-pasts _________;
12.4.2. no Izpildītāja puses: ________, mobilais tālrunis _________, e-pasts ___________.
12.5. Ja mainās kāda no Pušu atbildīgajām personām vai šo personu kontaktinformācija vai Līguma 12.4. apakšpunktā norādītās e-pasta adreses, attiecīgajai Pusei ir pienākums 5 (piecu) darbdienu laikā par to rakstveidā paziņot otrai Pusei. Šādā gadījumā attiecīgie Līguma punkti tiks uzskatīti par grozītiem no attiecīgas Puses pārstāvēt tiesīgās personas parakstīta paziņojuma saņemšanas brīža bez Pušu atsevišķas rakstiskas vienošanās
12.6. Jebkādas izmaiņas un papildinājumi, kas skar Līgumu, saskaņā ar Publisko iepirkumu likuma 61. panta noteikumiem veicami abpusēji vienojoties un noformējot rakstiski, kas kļūst par Līguma neatņemamu sastāvdaļu.
12.7. Puses vienojas Līguma izpildes gaitā saņemt otras puses elektroniski, ar drošu elektronisko parakstu parakstītus un uz Līguma rekvizītos norādīto elektroniskā pasta adresi nosūtītus dokumentus.
12.8. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Puses apņemas pieņemt otras Puses sagatavotus elektroniskos dokumentus, kas parakstīti ar drošu elektronisko parakstu un nosūtīti uz Līgumā noteiktajām elektroniskā pasta adresēm. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei.
12.9. [bookmark: _Hlk38892344]Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
12.9.1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
12.9.2. kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā Pusei, kuras saistības un tiesības tiek pārņemtas, ir pienākums nekavējoties elektroniski un 3 (trīs) kalendāro dienu laikā rakstiski informēt otru pusi par saistību un tiesību pārņemšanas tiesisko pamatu un saistību un tiesību pārņēmēju.
12.10. Puses savas prasījuma tiesības izlietos personīgi, izņemot gadījumu, kad par prasījuma tiesību nodošanu noslēgta rakstveida vienošanās starp Pasūtītāju, cedentu un cesionāru.
12.11. [bookmark: _Hlk534881836]Ja kāds no Līguma noteikumiem zaudē juridisko spēku, tas neietekmē pārējos noteikumus.
12.12. Līgums sagatavots un tā noteikumi pildāmi saskaņā ar Latvijas Republikas normatīvajiem aktiem. Jautājumos, kas nav atrunāti Līgumā, Puses vadās no Latvijas Republikā spēkā esošajiem normatīvajiem aktiem.
12.13. [bookmark: _Hlk534881847]Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā, latviešu valodā.
12.14. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
13. LĪGUMA SAISTĪBU IZPILDES NODROŠINĀJUMS
13.1. Izpildītājs apņemas ne vēlāk kā 10 (desmit) darba dienu laikā no Līguma noslēgšanas iesniegt Pasūtītājam Līguma saistību izpildes nodrošinājumu 5% apmērā no līgumcenas t.i. _______ EUR kā bankas garantiju, apdrošināšanas polisi vai kā naudas iemaksu Pasūtītāja bankas kontā.
13.2. Izpildītājam jānodrošina Līguma saistību izpildes nodrošinājuma spēkā esamība Līguma 13.1. punktā noteiktajā apmērā visā Līguma izpildes laikā un papildu 10 (desmit) darba dienas Līguma saistību izpildes nodrošinājuma izmantošanai.
13.3. Ja Izpildītājs ir piegādātāju apvienība vai personālsabiedrība, tad Līguma saistību izpildes nodrošinājumam jāattiecas uz visiem dalībniekiem vai biedriem.
13.4. Ja Izpildītājs Līguma saistību izpildes nodrošinājumu iesniegs kā iemaksu bankas kontā, tai jābūt ieskaitītai pilnā apmērā kādā no Pasūtītāja tīmekļvietnē www.lvm.lv (sadaļā https://www.lvm.lv/kontakti/uznemuma-rekviziti) norādītajiem bankas kontiem, maksājuma uzdevuma mērķī norādot šādu informāciju: Līguma Nr. (norāda attiecīgā līguma numuru) saistību izpildes nodrošinājums.
13.5. Ja Izpildītājs rakstveidā iesniedzis atbilstošu iesniegumu, Pasūtītājs Izpildītāja piedāvājuma nodrošinājumu, kas iemaksāts Pasūtītāja bankas kontā, pieņem kā Līguma saistību izpildes nodrošinājumu.
13.6. Pasūtītājs ir tiesīgs saņemt Līguma saistību izpildes nodrošinājumu vai ieturēt iemaksāto Līguma saistību izpildes nodrošinājuma summu pilnā apmērā, ja Pasūtītājs vienpusēji izbeidz Līgumu 6.8. punktā noteiktajos gadījumos.
13.7. Izpildītājam, nodrošinot Līguma saistību izpildes nodrošinājuma nepārtrauktību, ir tiesības mainīt iesniegto Līguma saistību izpildes nodrošinājumu. Izpildītājs Pasūtītājam iesniedz jauno Līguma saistību izpildes nodrošinājumu 10 (desmit) darba dienas pirms jaunā Līguma saistību izpildes nodrošinājuma spēkā stāšanās.
13.8. Ja Izpildītājs Līguma saistību izpildes nodrošinājumu iesniedz kā bankas garantiju, tai jābūt izsniegtai Eiropas Savienības vai Eiropas Ekonomikas zonas valstī reģistrētā kredītiestādē, tās filiālē vai ārvalsts kredītiestādes filiālē.
13.9. Ja Izpildītājs Līguma saistību izpildes nodrošinājumu iesniedz kā apdrošināšanas polisi, tai jābūt izsniegtai Latvijas Republikā reģistrētā akciju sabiedrībā vai Eiropas komercsabiedrībā, vai savstarpējās apdrošināšanas kooperatīvā sabiedrībā, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu.
13.10. Pretendents Līguma saistību izpildes nodrošinājumu iesniegs kā iemaksu bankas kontā, tai jābūt ieskaitītai pilnā apmērā kādā no Pasūtītāja tīmekļvietnē www.lvm.lv (sadaļā kontakti/uzņēmuma-rekvizīti) norādītajiem bankas kontiem, maksājuma uzdevuma mērķī norādot šādu informāciju: Līguma Nr. (norāda attiecīgā līguma numuru) saistību izpildes nodrošinājums.
13.11. Ja Pasūtītājs Līguma saistību izpildes nodrošinājumu nav izmantojis, Pasūtītājs to atmaksā Izpildītājam uz Līgumā norādīto Izpildītāja bankas kontu ne vēlāk kā 30 (trīsdesmit) kalendāro dienu laikā pēc saistību Līguma izpildes termiņa beigām. 

14. Līguma pielikumi
Līgumam ir šāds pielikums
14.1. 1.pielikums – Tehniskā specifikācija ar 3 (trīs) pielikumiem.

15. Pušu rekvizīti

